नगरीय विकास एवं आवास मंत्री श्रीमती माया सिंह ने स्वच्छता सर्वेक्षण-2018 में प्रदेश के महानगर इंदौर और भोपाल को राष्ट्रीय-स्तर पर क्रमश: प्रथम और द्वितीय स्थान प्राप्त होने पर मुख्यमंत्री श्री शिवराज सिंह चौहान तथा इंदौर और भोपाल के शहरवासियों सहित इस कार्य में लगे सभी जन-प्रतिनिधि, महापौर, पार्षदगण और शासकीय अधिकारी-कर्मचारियों को बधाई प्रेषित की है। उन्होंने कहा कि मुख्यमंत्री श्री चौहान के कुशल नेतृत्व और मार्गदर्शन का परिणाम है कि प्रदेश के इन दो शहरों ने स्वच्छता के क्षेत्र में अपना सम्मानजनक स्थान बनाये रखा है।